**И.бр.** **2138/2023**

Извршителот Александар Чамовски од Струмица, ул.Васил Сурчев бр.20 влез 1 локал 3 врз основа на барањето за спроведување на извршување од доверителот Капитал Банка АД Скопје од Скопје со седиште на ул.Никола Кљусев бр.1,  засновано на извршната исправа ОДУ бр.211/2021 од 02.03.2021 година на Нотар Верица Панова-Стевкова, против должникот Ристо Глигоров од Струмица со живеалиште на с.Габрово бр.18,  за спроведување на извршување во вредност парично побарување на ден 11.04.2024 година го донесува следниот:

**З А К Л У Ч О К**

**ЗА ПРВА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА прва продажба со усно јавно наддавање на недвижноста означена како:

-КП.бр.2089, место викано СЕЛО, катастарска култура гз, гиз, во површина од 600 м2, сопственост, КО ГАБРОВО

-КП.бр.2089, место викано СЕЛО, катастарска култура гз, зпз 1, во површина од 56 м2, сопственост, КО ГАБРОВО

-КП.бр.2090, место викано СЕЛО, катастарска култура гз, зпз 1, во површина од 35 м2, сопственост, КО ГАБРОВО

-КП.бр.2089, дел 0, адреса С.ГАБРОВО, број на зграда/друг објект 1, намена на зграда Б1-1, влез 1, кат ПР, број /, намена на посебен/заеднички дел од зграда ДП, внатрешна површина од 71 м2, сопственост, КО ГАБРОВО

запишана во имотен лист бр.446 КО ГАБРОВО при АКН на РСМ – Одделение за катастар на недвижности Струмица, која се наоѓа во сопственост на должникот Ристо Глигоров;

**ЗАБЕЛЕШКА:**Составен дел на погореопишаниот недвижен имот е имот со незапишани права во јавна книга кој се состои од бесправно изградена доградба на деловен објект-настрешница означена како објект 2 на КП.бр.2089 КО Габрово, којшто објект е со површина на тераса од 34м2, а која бесправна доградба е попишана со Записник за попис на предметна недвижност (врз основа на чл.239-а став (1) од ЗИ) по и.бр.2138/2023 од 05.03.2024 година, а која доградба е детално опишана во Геодетски елаборат за идентификација на катастарски парцели со објекти и премер и увид на лице место бр.03-454/3 од 25.12.2023 година изработен од ДГР ГЕО ПРЕМЕР Струмица.

Продажбата ќе се одржи на ден 09.05.2024 година во 12,00 часот во просториите на Извршителот Александар Чамовски од Струмица, ул.Васил Сурчев бр.20 влез 1 локал 3 Струмица.

Почетната вредност на недвижноста**, заедно со градежната вредност на попишаниот објект**, утврдена со заклучок за утврдување на вредност на недвижност на Извршителот Александар Чамовски од Струмица од 11.04.2024 година, изнесува 1.876.548,00 денари, под која недвижноста не може да се продаде на првото јавно наддавање.

Недвижноста е оптоварена со следните товари и службености

-Солемнизација на договор за залог на недвижен имот (хипотека) ОДУ бр.211/2021 од 02.03.2021 година на Нотар Верица Панова-Стевкова од Струмица.

-Налог за извршување врз недвижност (врз основа на чл.166 од ЗИ) И.бр.2138/2023 од 27.09.2023 година на Извршител Александар Чамовски од Струмица.

-Налог за извршување кај пристапување кон извршување (врз основа на чл.169 од ЗИ) И.бр.466/2023 од 28.09.2023 година на Извршител Александар Чамовски од Струмица.

-Налог за извршување кај пристапување кон извршување (врз основа на чл.169 од ЗИ) И.бр.467/2023 од 28.09.2023 година на Извршител Александар Чамовски од Струмица.

-Налог за извршување кај пристапување кон извршување (врз основа на чл.169 од ЗИ) И.бр.468/2023 од 28.09.2023 година на Извршител Александар Чамовски од Струмица.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Уплатата на паричните средства на име гаранција се врши на жиро сметката од извршителот со бр. 300030000248209 која се води кај Комерцијална Банка АД Скопје и даночен број 5027020507180.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

|  |
| --- |
| Александар Чамовски |